มุสลิมทั่วโลกร่วมไว้อาลัยเหยื่อปารีส วอนอย่าด่วนตัดสิน มุสลิมไม่ใช่ผู้ก่อการร้าย 
หลังจากเกิดการก่อการร้ายหลายจุดในกรุงปารีส เมื่อวันศุกร์ (13 พ.ย.) จนทำให้มีผู้เสียชีวิต 132 ราย และบาดเจ็บกว่า 350 คน โดยกลุ่มไอซิสออกมาอ้างตัวเป็นผู้อยู่เบื้องหลังการโจมตีนี้ ขณะที่ประธานาธิบดี ฟรองซัวส์ ออลลองด์ ของฝรั่งเศส ประกาศว่าจะเอาชนะบดขยี้กลุ่มมุสลิมหัวรุนแรงติดอาวุธในซีเรียให้ราบคาบ โดยได้ส่งกองทัพฝรั่งเศสออกปฏิบัติการโจมตีทางอากาศครั้งใหญ่ ถล่มฐานที่มั่นกลุ่มไอซิสในซีเรียแล้ว,ด้านชาวเน็ตมุสลิมที่ทราบถึงเหตุการณ์ก่อการร้ายที่เกิดขึ้นในปารีส ก็ได้ร่วมกันโพสต์ข้อความ ประณามกลุ่มก่อการร้าย ผ่านแฮชแท็ก ,#IAmAMuslim, และ ,#MuslimsAreNotTerrorist, เพื่อสะท้อนมุมมองว่า ศาสนาอิสลามไม่นิยมความรุนแรง และไม่สนับสนุนการก่อการร้ายทุกประเภท โดยจะยืนอยู่ข้างเดียวกัน และร่วมไว้อาลัยให้กับเหยื่อผู้เคราะห์ร้ายในประเทศฝรั่งเศส นอกจากนี้ยังมีบางส่วนที่ทวิตข้อความผ่านแฮชแท็ก ,#NotInMyName, เพื่อประกาศให้รู้ว่า ชาวมุสลิมไม่เห็นด้วยที่มีการนำศาสนาไปอ้างเพื่อก่อการร้าย,ล่าสุดแฮชแท็กดังกล่าวได้รับความนิยมสูง จนติดหนึ่งในแฮชแท็กที่มีคนทวิตมากที่สุดในโลก โดย #MuslimsAreNotTerrorist มีจำนวนทวิตกว่า 2 แสนครั้ง ส่วน #NotInMyName มีจำนวนทวิตกว่า 4 หมื่นครั้ง และ #IAmAMuslim มีผู้ทวิตไปอีกนับพันครั้ง
ชาวเน็ตมุสลิมร่วมโพสต์ข้อความ ประณามกลุ่มก่อการร้ายโจมตีปารีส ผ่านแฮชแท็ก #IAmAMuslim และ #MuslimsAreNotTerrorist 
มุสลิม,อิสลาม,ศาสนาอิสลาม,ก่อการร้าย,ก่อการร้ายปารีส,ปารีส,ไอซิส,ISIS,#IAmAMuslim,#MuslimsAreNotTerrorist,#NotInMyName,กราดยิงปารีส,ระเบิดปารีส,ข่าว,ข่าวโซเชียล,ข่าวไทยรัฐ,สายตรวจโซเชียล,ทวิตเตอร์,แฮชแท็ก,ไทยรัฐ,ไทยรัฐออนไลน์,Thairath